Projektas 

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2021 M. LIEPOS 30 D. SPRENDIMO NR. TS-172 ,,DĖL SOCIALINĖS PARAMOS MOKINIAMS TEIKIMO ROKIŠKIO RAJONO SAVIVALDYBĖJE TVARKOS APRAŠO PATVIRTINIMO‘‘ PAKEITIMO**

2023 m. birželio 29 d. Nr. TS-

Rokiškis

Rokiškio rajono savivaldybės taryba n u s p r e n d ž i a:

Pakeisti Socialinės paramos mokiniams aprašo, patvirtinto Rokiškio rajono savivaldybės tarybos 2021 m. liepos 30 d. sprendimu Nr. 172 ,,Dėl socialinės paramos mokiniams teikimo Rokiškio rajono savivaldybėje tvarkos aprašo patvirtinimo“:

16.2. papunktį ir jį išdėstyti taip:

,,16.2. Rokiškio rajono socialinių paslaugų įstaigą (toliau – įstaiga) socialinį darbuotoją (toliau – socialinis darbuotojas), jei yra deklaravęs gyvenamąją vietą seniūnijoje ar yra įtraukas į gyvenamosios vietos nedeklaravusių asmenų apskaitą ar gyvenamosios vietos nedeklaravęs ir nėra įtrauktas į gyvenamosios vietos nedeklaravusių asmenų apskaitą, tačiau faktiškai gyvena toje seniūnijoje;“.

25 punktą ir jį išdėstyti taip:

,,25. Sprendimas dėl socialinės paramos mokiniams, išskyrus aprašo 26 punkte nustatytą atvejį, skyrimo ar nutraukimo priimamas savivaldybės, kurioje pateiktas prašymas paraiška, mero nustatyta tvarka. Užpildomas socialinės apsaugos ir darbo ministro patvirtintos formos sprendimas dėl socialinės paramos mokiniams skyrimo ar nutraukimo. Sprendimas dėl socialinės paramos mokiniams skyrimo priimamas ne vėliau kaip per 10 darbo dienų nuo prašymo-paraiškos ir visų dokumentų gavimo dienos. Per šį laikotarpį sprendimo dėl socialinės paramos mokiniams skyrimo kopija pateikiama kitų savivaldybių, kurių įsteigtose mokyklose mokinys mokosi, administracijai, išskyrus atvejį, kai sprendimą dėl socialinės paramos mokiniams skyrimo priima savivaldybės, kurios mokykloje mokinys mokosi, administracija. Šios institucijos ne vėliau kaip per 3 darbo dienas apie priimtą sprendimą dėl socialinės paramos mokiniams skyrimo raštu informuoja mokyklas, išskyrus atvejį, kai informacija gaunama iš Socialinės paramos šeimai informacinės sistemos (SPIS)‘‘.

Savivaldybės meras Ramūnas Godeliauskas

Zita Čaplikienė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TARYBOS 2021 M. LIEPOS 30 D. SPRENDIMO NR. TS-172 ,,DĖL SOCIALINĖS PARAMOS MOKINIAMS TEIKIMO ROKIŠKIO RAJONO SAVIVALDYBĖJE TVARKOS APRAŠO PATVIRTINIMO‘‘ PAKEITIMO“**

**AIŠKINAMASIS RAŠTAS**

Projekto rengėjas – Socialinės paramos ir sveikatos skyriaus vedėjo pavaduotoja Zita Čaplikienė. Pranešėjas komitetų ir Tarybos posėdžiuose – Zita Čaplikienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Tarybos sprendimo projekto tikslas - pakeisti Rokiškio rajono savivaldybės tarybos 2021 m. liepos 30 d. sprendimo Nr. TS-172 ,,Dėl socialinės paramos mokiniams teikimo Rokiškio rajono savivaldybėje tvarkos aprašo patvirtinimo 25 punktą ir 16.2. papunktį.  Socialinės paramos mokiniams teikimo Rokiškio rajono savivaldybėje tvarkos aprašas keičiamas pasikeitus Lietuvos Respublikos vietos savivaldos įstatymui. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 6 straipsnio 10 punktas nustato, kad savivaldybės savarankiška funkcija ,,maitinimo paslaugų organizavimas teisės aktų nustatyta tvarka švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas‘‘. Lietuvos Respublikos Socialinės paramos mokiniams 2023 m. kovo 28 d. įstatymu pakeista socialinės paramos mokinimas skyrimas (įstatymo 11 straipsnio 2 dalis), punkte pakeisti žodžiai ,,administracijos nustatyta tvarka‘‘ į ,,mero nustatyta tvarka‘‘. Atsižvelgiant į tai, analogiškai keičiamas tvarkos aprašo 25 punktas. 16.2. papunktis keičiamas, nes seniūnijų socialinio darbo organizatoriai perkelti į Obelių socialinių paslaugų namus. |
| 3. | Laukiami rezultatai | Įgyvendintos Lietuvos Respublikos vietos savivaldos įstatymo nuostatos |
| 4. | Lėšų poreikis ir šaltiniai | Tarybos sprendimo įgyvendinimui nebus reikalingos papildomos savivaldybės biudžeto lėšos. |
| 5. | Antikorupcinis sprendimo projekto vertinimas | Tarybos sprendimas korupcijos požymių neturi. |
| 6. | Kiti sprendimui priimti reikalingi pagrindimai, skaičiavimai ar paaiškinimai |  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | (pridedamas lyginamasis variantas). |